CELEX: 62002TA0236
Language: et
Date: 2011-09-14 00:00:00
Title: Kohtuasi T-236/02: Üldkohtu 14. septembri 2011 . aasta otsus — Marcuccio versus komisjon (Üldkohtule tagasisaatmine pärast tühistamist — Avalik teenistus — Ametnikud — Ametikoht kolmandas riigis — Ametikoha ja ametikohal töötaja üleviimine — Kaitseõigused — Kahju hüvitamise nõue — Täielik pädevus)

22.10.2011   
            
            
               ET
            
            
               Euroopa Liidu Teataja
            
            
               C 311/31
            
         Üldkohtu 14. septembri 2011. aasta otsus — Marcuccio versus komisjon
   (Kohtuasi T-236/02) (1)
   
   (Üldkohtule tagasisaatmine pärast tühistamist - Avalik teenistus - Ametnikud - Ametikoht kolmandas riigis - Ametikoha ja ametikohal töötaja üleviimine - Kaitseõigused - Kahju hüvitamise nõue - Täielik pädevus)
   2011/C 311/51
   Kohtumenetluse keel: itaalia
   
      Pooled
   
   
      Hageja: Luigi Marcuccio (Tricase, Itaalia) (esindaja: advokaat L. Garofalo)
   
      Kostja: Euroopa Komisjon (esindajad: J. Currall ja C. Berardis-Kayser, keda abistas advokaat A. Dal Ferro)
   
      Ese
   
   Esiteks nõue tühistada komisjoni 18. märtsi 2002. aasta otsus, millega hageja viidi komisjoni delegatsiooni Luandas (Angola) arengu peadirektoraadist üle arengu peadirektoraati Brüsselis (Belgia), samuti kõik sellele otsusele eelnevad, sellega seotud ja/või sellele järgnevad meetmed ning eriti meetmed, mis on seotud teise ametniku võimaliku teenistusse võtmisega tema ametikohale, ning komisjoni 13. ja 14. novembri 2001. aasta teatised ja välissuhete juhtimiskomitee arvamus(ed) ning teiseks nõue maksta välja hageja ametiülesannetega Angolas seotud hüvitised ning kahjuhüvitis.
   
      Resolutsioon
   
   
               1.
            
            
               Tühistada komisjoni 18. märtsi 2002. aasta otsus, millega Luigi Marcuccio viidi arengu peadirektoraadist, komisjoni delegatsioonist Luandas (Angola) üle arengu peadirektoraati Brüsselis (Belgia).
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta komisjoni kohtukulud tema enda kanda ning mõista temalt välja L. Marcuccio kohtukulud.
            
         
      (1)  ELT C 233, 28.9.2002.